b'\n_START_ARTICLE_\nRivn\xc4\x97s atomin\xc4\x97 elektrin\xc4\x97\n_START_SECTION_\nIstorija\n_START_PARAGRAPH_\nBranduolin\xc4\x97s j\xc4\x97gain\xc4\x97s projektavimas prasid\xc4\x97jo 1971 m., buvo numatyta statyti Vakar\xc5\xb3 Ukrainos AE v\xc4\x97liau pervadinta \xc4\xaf Rivn\xc4\x97s AE._NEWLINE_Statyb\xc5\xb3 darbai prasid\xc4\x97jo 1973 m. Pirmieji du blokai su reaktoriais VVER-440 prad\xc4\x97ti eksplotuoti 1980\xe2\x80\x931981 m. Tre\xc4\x8diasis blokas su naujo tipo reaktoriumi VVER-1000 \xc4\xafjungtas 1986 m._NEWLINE_1989 m. elektrin\xc4\x97je dirbo TATENA komisija, kuri gerai \xc4\xafvertino objekto saugum\xc4\x85._NEWLINE_1984 m. prasid\xc4\x97jo ketvirtojo bloko statybos, ta\xc4\x8diau Ukrainai tapus nepriklausoma, 1991 m. Auk\xc5\xa1\xc4\x8diausioji Rada pri\xc4\x97m\xc4\x97 branduolini\xc5\xb3 objekt\xc5\xb3 statyb\xc5\xb3 moratorium\xc4\x85. 1993 m. statybos atnaujintos ta\xc4\x8diau d\xc4\x97l finansavimo stokos vyko ypa\xc4\x8d l\xc4\x97tai. 2004 m. spalio 10 d. ketvirtasis blokas i\xc5\xa1kilmingai pad\xc4\x97tas eksplotuoti._NEWLINE_J\xc4\x97gain\xc4\x97je numatyta vieta dar dviem energoblokams su reaktoriais VVER-1000, ta\xc4\x8diau j\xc5\xb3 statybos atid\xc4\x97tos._NEWLINE_Atomin\xc4\x97 elektrin\xc4\x97 kasmet pagamina 11\xe2\x80\x9312 mlrd. kWh ir tai sudaro 16% elektros, pagaminamos Ukrainos atomin\xc4\x97se elektrin\xc4\x97se.'